**Forward Party** (norsk: *Partiet Fremover*, forkortet **FWD**) er et amerikansk politisk parti som ble formet høsten 2021. Partiet har hovedsakelig sitt utspring fra det demokratiske partiet, og er et såkalt Big tent-parti som hverken plasserer seg på høyre- eller venstresiden politisk. I stedet plasserer Forward Party seg i sentrum og identifiserer seg med ideologier som populisme, radikal sentrumspolitikk og humanistisk kapitalisme.

Partiet ble stiftet av den amerikanske forretningsmannen og tidligere presidentkandidat Andrew Yang, først som en politisk handlingskomité 5. oktober 2021. Målet til komiteen var å stifte et politisk sentrumsparti som kunne utfordre de to etablerte storpartiene Demokratene og Republikanerne. Partiet ønsker å redusere den politiske polariseringen i USA og innføre nye valgreformer i landet.

Bakgrunn
--------

Partiet ble opprinnelig startet som en politisk handlingskomité 5. oktober 2021. Bak sto forretningsmannen Andrew Yang, som i 2020 stilte som demokratisk presidentkandidat, og i 2021 som ordførerkandidat til borgermestervalget i New York.

Handlingskomiteen ønsket å redusere politisk spenning og polarisering, og samtidig utfordre det amerikanske to-partisystemet. Komiteen jobbet for at den føderale valgkomiteen skulle anerkjenne den som et politisk parti. Den 27. juli 2022 kunngjorde komiteen at den hadde slått seg sammen med Serve America Movement og Renew America Movement. De tre organisasjonene dannet sammen det politiske partiet Forward Party. Partiet er et sentrumsalternativ til de to dominerende partiene i amerikansk politikk: Det demokratiske partiet og Det republikanske partiet. Forward Party består hovedsakelig av personer fra demokratene, men også mange republikanere har vært med i etableringen av partiet.

Den fullstendige politiske plattformen skal pensles ut i løpet av høsten 2022, men partiets to grunnpilarer er å «gjennopplive en rettferdig, blomstrende økonomi» og «gi amerikanere flere valgmuligheter i politiske valg, mer tillit til en velfungerende regjering og større påvirkningsmulighet i sin fremtid».

Målet til Forward Party er å stille til valg i 30 delstater innen 2023 og i samtlige 50 delstater innen presidentvalget i 2024.

Referanser
----------

1. ↑  Justin Klawans (6. oktober 2021). «Andrew Yang Launches Forward Party Following Split From Democrats». *MSN* **(engelsk)**. Arkivert fra originalen 17. oktober 2021. Besøkt 28. juli 2022.
2. ↑  Beals, Monique (23. september 2021). «Yang’s new party will be called ‘The Forward Party’». *The Hill* **(engelsk)**. Besøkt 28. juli 2022.
3. ↑  Busch, Andrew E. (20. oktober 2021). «Can Third Parties Make a Difference in 2024?». *Real Clear Politics*.
4. ↑  «Positive Populism with Van Jones | Forward with Andrew Yang». Besøkt 28. juli 2022.
5. ↑  Chotiner, Isaac (21. oktober 2021). «Andrew Yang's Third-Party Aspirations». *The New Yorker* **(engelsk)**. Arkivert fra originalen 18. desember 2021. Besøkt 28. juli 2022.
6. ↑  «Our Platform». *Forward Party* **(engelsk)**. Arkivert fra originalen 6. oktober 2021. Besøkt 28. juli 2022.
7. 1 2  Reid, Tim (28. juli 2022). «Former Republicans and Democrats form new third U.S. political party». *Reuters* **(engelsk)**. Besøkt 28. juli 2022.
8. ↑  «Yang leverages name recognition, fundraising power to launch Forward Party». *OpenSecrets News* **(engelsk)**. 6. oktober 2021. Besøkt 28. juli 2022.
9. ↑  «FAQ». *Forward Party* **(engelsk)**. Besøkt 28. juli 2022.
10. ↑  Lahut, Jake. «Andrew Yang's new 3rd party will be called 'The Forward Party,' according to his forthcoming book». *Business Insider* **(engelsk)**. Besøkt 28. juli 2022.
11. 1 2  Reuters (27. juli 2022). «Centrists to launch Forward, new third US political party». *the Guardian* **(engelsk)**. Besøkt 28. juli 2022.

Eksterne lenker
---------------

* (en-US) Offisielt nettsted Rediger på Wikidata

* (en) Forward Party – kategori av bilder, video eller lyd på Commons Rediger på Wikidata